Dubulis (Varduva)
Dubulis (Gužupis, Medingoji Gūžė) – upelis šiaurės Lietuvoje, Mažeikių rajone; Varduvos kairysis intakas (Ventos baseinas). Prasideda prie Lūšės geležinkelio stoties, teka daugiausia į rytus, pietryčius, prateka šiauriniu Naudvarės miško pakraščiu. Įteka Varduvon (Juodeikių tvenkinin) 14,7 km nuo jos žiočių, šalia Dapšių kaimo. Intakai: Švarcupis (kairysis), Gūžė (dešinysis). Aukštupio ir vidurupio vaga ištiesinta. Ties Kugiais sudaryti du tvenkinukai. Kaimai prie Dubulio: Parakalnis, Kentaučiai, Kugiai. Upėvardis Dubùlis kilęs iš žodžių dubus ('įdubęs, duobėtas, gilus'), dubė ('įdubimas, slėnis').